cyanic-selkie/wikianc huggingface dataset:
Εδουάρδος Μάσον
Μετά την άφιξη του Ιωάννη Καποδίστρια ο Μάσον τοποθετήθηκε ως μέλος του «Θαλασσίου Δικαστηρίου» και εν συνεχεία εργάσθηκε ως δικηγόρος. Ήταν ο συνήγορος του Γεωργίου Μαυρομιχάλη (ενός εκ των δυο δολοφόνων του Κυβερνήτη). Επί Αντιβασιλείας πριν την ενηλικίωση του βασιλιά Όθωνα, ο Μάσον προήχθη σε γενικό εισαγγελέα και κλήθηκε να οργανώσει την νεότευκτη αυτή δικαστική υπηρεσία. Ήταν ο δημόσιος κατήγορος στη δίκη των αγωνιστών Θεόδ. Κολοκοτρώνη και Δημ. Πλαπούτα, ζητώντας τη θανατική τους καταδίκη για έσχατη προδοσία. Πήρε επίσης μέρος στη δίκη της «Φιλορθοδόξου Εταιρείας» που έγινε στην Αθήνα με κατηγορούμενους τους Νικηταρά, Γεώργιο Καποδίστρια και Ν. Ρενιέρη, ως συνήγορος υπεράσπισης. Στις 18 Δεκεμβρίου του 1840 προκάλεσε μεγάλη αναστάτωση στο ακροατήριο με τις αλλοπρόσαλλες αγορεύσεις του και λόγω της γενικής κατακραυγής που ξεσηκώθηκε σε βάρος του, φυγαδεύτηκε αφού πρώτα ένας φοιτητής της Νομικής ονόματι Κίμων Δάλας πυροβόλησε δυο φορές εναντίον του χωρίς να τον τραυματίσει.
Εν συνεχεία ο Μάσον θήτευσε σαν Αρεοπαγίτης, αλλά παραιτήθηκε γρήγορα από το αξίωμά του και μετέβη στην Ιρλανδία, όπου έγινε καθηγητής «Ελληνικής Εκκλησιαστικής Ιστορίας», ενώ εξέδωσε στην αγγλική και την ελληνική γλώσσα την εφημερίδα «Ελληνική Σημαία». Επέστρεψε στην Ελλάδα το 1865 και εξέδωσε το περιοδικό «Μνήμων» (1867), για να πεθάνει τελικά στην αφάνεια οκτώ χρόνια αργότερα και σε ηλικία 74 ετών. Η κόρη του Μπέσσυ Μάσον υπήρξε διευθύντρια του Παρθεναγωγείου της Πλάκας, ιδιοκτησίας της θείας της, Κ. Χιλλ.
Παραπομπές
Κατηγορία:Σκωτσέζοι Κατηγορία:Φιλέλληνες Κατηγορία:Αριστείο του Αγώνα
Stan (τραγουδιστής)
Ο Στράτος Αντιπαριώτης, γνωστός με το καλλιτεχνικό του ψευδώνυμο STAN Αντιπαριώτης (γεν. 1 Αυγούστου 1987) είναι Έλληνας τραγουδιστής, συνθέτης και στιχουργός. Έχει καταγωγή από την Πάρο. Εκεί έκανε τα πρώτα του όνειρα για τη μουσική που τόσο αγαπά και κατάφερε να ξεχωρίσει με το στιλ του από τα εφηβικά του κιόλας χρόνια.
Το όνομά του συγκαταλέγεται στη λίστα των νεότερων Ελλήνων δημιουργών και καλλιτεχνών με τα μεγαλύτερα fan clubs, την πιο έντονη δραστηριότητα στις σελίδες κοινωνικής δικτύωσης, με πολλά εκατομμύρια προβολές στα τραγούδια του στο YouTube και σε σημαντικές θέσεις στα ραδιοφωνικά charts.
Το 2016 υπογράφει συμβόλαιο με την Panik Records και ταυτόχρονα ιδρύει τη δική του δισκογραφική εταιρεία Icon Music μέσα από την οποία, με τη βοήθεια της ομάδας του, αναδεικνύει νέους ταλαντούχους καλλιτέχνες.
2009 - 2010
Η είσοδός του στη μουσική βιομηχανία έγινε τον Δεκέμβριο του 2009 συνυπογράφοντας τα τραγούδια των Vegas "Γιατί" και "Φιλί". Λίγους μήνες μετά, την άνοιξη του 2010, συμμετείχε στο single του Bo "Θα 'Θελα", ενώ την ίδια περίοδο έγραψε τους στίχους στο #1 hit εκείνης της περιόδου, το "Last Summer" του Νίκου Γκάνου. Τον Οκτώβριο του 2010 έδωσε τη φωνή του στο "Call Me" των Claydee και Dimension-X, χωρίς να ανακοινώνεται ποιος είναι ο τραγουδιστής του single, ενώ έγραψε και το επόμενο single του Bo και της Χριστίνας Σάλτη "Κάνε Με Να Τρελαθώ". Ακολούθησαν τα "Το Άλλο Μου Μισό" στον πλατινένιο δίσκο του Σάκη Ρουβά "Παράφορα", και το "6 Εκατομμύρια" σε μουσική του Dj Rico και ερμηνεία της Κατερίνας Στικούδη.
2011
Τον Απρίλιο του 2011, σε συνεργασία με τον NiVo ξεκινάει και επίσημα την καριέρα του ως τραγουδιστής με το “Αν Μου Φτάναν Τα Λεφτά” που κυκλοφόρησε επίσημα από τη Minos EMI, σημειώνοντας μεγάλη ραδιοφωνική και διαδικτυακή επιτυχία.
Ο STAN Αντιπαριώτης εμφανίστηκε για πρώτη φορά στα Mad Video Music Awards του 2011, παρουσιάζοντας μαζί με άλλους καλλιτέχνες ένα remix των κομματιών “Αν Μου ‘Φτάναν Τα Λεφτά”, “The End” του Reckless, “Grenade” του Μπρούνο Μαρς και “Call Me”. Το επόμενο του single με τίτλο “Ταξίδεψέ Με” γυρίστηκε στη γενέτειρά του την Πάρο και κυκλοφόρησε το καλοκαίρι του 2011. Τον Οκτώβριο του 2011, συνεργάστηκε με τους ΝΕΒΜΑ στο τραγούδι “Στο Μυαλό Μου”, ενώ τον Δεκέμβριο του ίδιου χρόνου ετοίμασε αποκλειστικά για τους θαυμαστές του ένα χριστουγεννιάτικο τραγούδι με τίτλο “Φέτος Τα Χριστούγεννα”.
2012
Τον Μάρτιο του 2012, συνεχίζει να δουλεύει πάνω στον πρώτο του ολοκληρωμένο δίσκο και κυκλοφορεί το νέο του single “Ένα Βράδυ”. Παράλληλα, συμμετέχει ως παραγωγός στην καινούρια επιτυχία του Σάκη Ρουβά “Τώρα”. Λίγες μέρες μετά, τον Απρίλιο του 2012, ο STAN Αντιπαριώτης αναχωρεί για την Αμερική, όπου ξεκινάει την πρώτη του περιοδεία στις ΗΠΑ με ζωντανές εμφανίσεις στη Νέα Υόρκη, το Σικάγο και τη Βοστώνη. Ο Ιούνιος του 2012 τον βρίσκει στην Ελλάδα, με 6 υποψηφιότητες για τα Mad Video Music Awards και με μια εμφάνιση με τους Playmen διασκευάζοντας την επιτυχία των Εκείνος & Εκείνος "Τα Λόγια Κομμάτια". Το καλοκαίρι συνεχίζει την περιοδεία του σε Ελλάδα και Ευρώπη και ετοιμάζει τον πρώτο του προσωπικό δίσκο. Το single “Καλοκαιρινή Δροσιά” κυκλοφορεί στις 20 Ιουνίου, ενώ στις 28 Ιουνίου κυκλοφορεί το πρώτο του ολοκληρωμένο άλμπουμ με τίτλο “STAN” από τη Minos EMI. Λίγες εβδομάδες αργότερα, κυκλοφορεί το καινούργιο του single “Ό,τι Πιο Όμορφο Έχω Δει”, σε μια νέα ραδιοφωνική διασκευή, μέσα από τον ομώνυμο δίσκο του. Ο δίσκος γίνεται χρυσός ξεπερνώντας σε πωλήσεις τα 8.000 αντίτυπα.
2013
Το επόμενο single του STAN Αντιπαριώτη “Σε Θέλω Εδώ” κυκλοφορεί τον Μάρτιο του 2013 και γίνεται το πρώτο τραγούδι του που φτάνει στο #1 του Official IFPI Airplay Chart by MediaInspector ενώ στο Year End Chart για το 2013 καταλαμβάνει τη 2η θέση σε αριθμό μεταδόσεων της χρονιάς. Λίγους μήνες αργότερα, επανακυκλοφορεί σε remix το ίδιο τραγούδι σε συνεργασία με τους Knock Out. Ο Απρίλιος, τον βρίσκει να πραγματοποιεί το closing act του MadWalk με μία εκρηκτική ερμηνεία στο «One way or another» των Blondie. Τον ίδιο μήνα, συμμετέχει στα Mad Video Music Awards, όπου βραβεύεται για το τραγούδι του με τίτλο "Καλοκαιρινή Δροσιά" στην κατηγορία καλύτερου Video Clip Urban. Στα ίδια μουσικά βραβεία, εμφανίζεται σε ντουέτο με τον Arash διασκευάζοντας το "She Makes Me Go", ενώ πραγματοποιεί δεύτερη εμφάνιση guest με τον Παντελή Παντελίδη στο τραγούδι "Δεν Ταιριάζετε Σου Λέω", παρέα με την Ελένη Φουρέιρα. Τον Νοέμβριο του 2013 κυκλοφορεί το νέο του single με τίτλο “Παιχνίδια Ερωτικά”. Τον Οκτώβριο του 2013, ξεκινά τις εμφανίσεις του στο “Teatro” με την Πάολα, τον Παντελή Παντελίδη και την Τάμτα. Η επιτυχία του σχήματος ήταν τόσο μεγάλη που συνεχίστηκε στην “Πύλη Αξιού” στη Θεσσαλονίκη. Τον Δεκέμβριο του 2013 κυκλοφορεί το δεύτερο προσωπικό του album με τίτλο “Να με ερωτευτείς” από τη Minos EMI, ενώ λίγους μήνες αργότερα κυκλοφορεί και το βίντεο κλιπ του ομώνυμου single. Ο δίσκος “Να Με Ερωτευτείς” έγινε πλατινένιος.
2015
Αμέσως μετά το #1 “Όταν Αγαπάς”, ο STAN Αντιπαριώτης και η Icon Music δημιουργούν το "Με Στεναχωρεί" που βρέθηκε και αυτό με τη σειρά του στο #1 του Official IFPI Airplay Chart by MediaInspector. Γίνεται ο πρώτος Έλληνας καλλιτέχνης που δημιούργησε το δικό του άρωμα “Νeon by STAN” σε συνεργασία μ’ έναν από τους μεγαλύτερους ομίλους προϊόντων ομορφιάς στην Ελλάδα και στο εξωτερικό, “Sephora”. Το “Νeon by STAN” ήταν για αρκετό καιρό #1 σε πωλήσεις στα καταστήματα “Sephora”. Τον χειμώνα ξεκινά εμφανίσεις στο “Έναστρον”, στο πλευρό του Βασίλη Καρρά και του Γιώργου Μαζωνάκη. Στο σχήμα συμμετείχε και η Μαλού. Ακολουθούν τα MadWalk, όπου εμφανίστηκε ως guest act, παρουσιάζοντας το remix του “Με Στεναχωρεί”. Αρχές Ιουνίου κυκλοφορεί το single με τίτλο “Δεν Σου Ανήκω”. Λίγο αργότερα, στα Mad Video Music Awards, ο STAN Αντιπαριώτης ανέβηκε στη σκηνή με την Καίτη Γαρμπή τραγουδώντας το “Δε Σου Ανήκω” και το “Ανεμοδαρμένα Ύψη”. Στα ίδια μουσικά βραβεία το κοινό χαρίζει στο "Όταν αγαπάς" το βραβείο για το καλύτερο Video Clip της χρονιάς. Τον Νοέμβριο του 2015, ο STAN Αντιπαριώτης τραγούδησε στη σκηνή των πρώτων MAD Music Awards της Κύπρου τις μεγάλες του επιτυχίες “Με Στεναχωρεί” και “Δε Σου Ανήκω”. Η δισκογραφική εταιρεία Μinos Εmi του απένειμε τιμητική πλακέτα για τις πλατινένιες φυσικές και ψηφιακές πωλήσεις του στην αγορά της Κύπρου. Αμέσως μετά, στις αρχές Δεκεμβρίου κυκλοφόρησε και το νέο του τραγούδι, με τίτλο "Παράξενο Παιδί".
2016
Ο Ιανουάριος του 2016 βρίσκει τον STAN Αντιπαριώτη να ντύνει με τη φωνή του το soundtrack της κυπριακής σειράς «Βρέχει Έρωτα», σε μουσική STAN και Icon Music και στίχους STAN και Ζήνωνα Ζιντίλη. Η σειρά προβλήθηκε στην Ελλάδα από τον τηλεοπτικό σταθμό Epsilon, το 2018. Τον ίδιο μήνα, βραβεύεται ως δημιουργός για τον πλατινένιο δίσκο για το άλμπουμ της Πέγκυς Ζήνα “Πάρα Πολλά”. Σε αυτόν τον δίσκο, είχε υπογράψει τους στίχους και τη μουσική μαζί με την Icon Music, για το τραγούδι “Μόνη καρδιά”. Ο STAN Αντιπαριώτης δημιουργεί με την επιτυχημένη ομάδα του στη σύνθεση και παραγωγή μουσικών κομματιών Icon Music, τη δισκογραφική εταιρεία, Icon Music, μέσα από την οποία, αναδεικνύει νέους ταλαντούχους καλλιτέχνες. Τον Φεβρουάριο του 2016 υπογράφει συμβόλαιο με την Panik Records και την Icon Music. Τον Μάιο του 2016 κυκλοφορεί το πρώτο του single υπό τη δισκογραφική στέγη της Panik Records & Icon Music με τίτλο “Και Ζηλεύω Που Σ’ Έχει”, το οποίο φτάνει στο #1 του Official IFPI Airplay Chart by MediaInspector. Τα γυρίσματα του video clip γίνονται στη Βουλγαρία. Τον ίδιο μήνα, κυκλοφορεί στη Βουλγαρία από την Payner Ltd, ντουέτο με τη γνωστή σταρ της χώρας, Maria, με την οποία τραγούδησαν μαζί το “Με Στεναχωρεί - Stradam” στην ελληνική και βουλγαρική γλώσσα. Η σκηνή των Mad Video Music Awards, τον βρίσκει μαζί με τον Γιώργο Παπαδόπουλου να παρουσιάζουν ένα Medley με τα τραγούδια τους “Δεν Το Αντέχω”, “Σπάστα”, “Παράξενο Παιδί”, “Και Ζηλεύω Που Σ’Έχει”. Το κοινό του επιλέγει το “Με Στεναχωρεί” ως το Καλύτερο τραγούδι της χρονιάς και του χαρίζει το ομώνυμο βραβείο. Τον Σεπτέμβριο φιλοξενείται στη διαχρονική “Αυτοκίνηση”, όπου ηγείται του σχήματος, μέχρι και τον Φεβρουάριο του 2017. Μαζί του εμφανίζονται η Χριστίνα Σάλτη και η Animado. Το single του “Χτύπα” κυκλοφορεί τον Οκτώβριο μαζί με το video clip, το οποίο γυρίστηκε στη Βουλγαρία. Περίπου έναν μήνα αργότερα, παρουσιάζει το “Χτύπα” στη σκηνή των MAD Music Awards Cyprus. Το κυπριακό κοινό του χαρίζει ακόμη ένα βραβείο για το Καλύτερο Τραγούδι της χρονιάς, αυτή τη φορά για το κομμάτι του “Και Ζηλεύω Που Σ’ Έχει”. To μουσικό κανάλι της Βουλγαρίας Planeta TV τον καλεί στα 15α γενέθλιά του, στα οποία παρουσίασε live on stage μαζί με τη Maria, το ντουέτο τους “Με Στεναχωρεί - Stradam”. Τον Δεκέμβριο του 2016 κυκλοφορεί το τρίτο κατά σειρά άλμπουμ του με τίτλο "11:11" από την Panik Records και την Icon Music, το οποίο σε λίγες μόνο εβδομάδες κατάφερε να γίνει πλατινένιο.
2017
Τον Μάρτιο του 2017 ταξιδεύει ως τη χιονισμένη Ισλανδία για τα γυρίσματα του video clip του κομματιού “Τώρα Λείπω”, το οποίο συμπεριλαμβάνεται στον ολοκληρωμένο του δίσκο “11:11” και έφτασε στη θέση #4 του Official IFPI Airplay Chart by MediaInspector. Από την Ισλανδία ταξιδεύει στη μακρινή Αυστραλία, όπου πραγματοποιεί περιοδεία με τον Θάνο Πετρέλη, στις πόλεις Σίδνεϊ, Μελβούρνη, Μπρισμπεϊν και Αδελαϊδα. Τον Ιούλιο εμφανίζεται και πάλι στην Κύπρο, αυτή τη φορά στα Super Music Awards. Τραγουδά ένα Medley με τα κομμάτια του “Και Ζηλεύω Που Σ’ Έχει”, “Χτύπα”, “Τώρα λείπω” και βραβεύεται ο δίσκος του “11:11” ως το “Καλύτερο Άλμπουμ της Χρονιάς”. Η Βουλγαρία τον τιμά ξανά. Τον Σεπτέμβριο γίνεται ο μοναδικός Έλληνας καλλιτέχνης που συμμετέχει στο Bansko Balkan Fest, ένα από τα μεγαλύτερα μουσικά φεστιβάλ των Βαλκανίων. Εκεί τραγουδά ζωντανά παλιές και νέες του επιτυχίες μπροστά σε περισσότερους από 8.000 θεατές. Το “Κάνε Με Για Σένα Να Κλάψω” έρχεται τον Οκτώβριο του ίδιου έτους και τα γυρίσματα του video clip γίνονται για τρίτη φορά στη Βουλγαρία. Τον Νοέμβριο ανεβαίνει στη σκηνή με τον Χρήστο Δάντη, οι οποίοι ολοκληρώνουν τις εμφανίσεις τους στην “Αυτοκίνηση”, τον Ιανουάριο του 2018.
2018
Το κομμάτι του “Τι Δεν Καταλαβαίνεις” κυκλοφορεί τον Μάρτιο από την Panik Records και την Icon Music. Τον ίδιο μήνα το κοινό της Αυστραλίας τον υποδέχεται σε τρεις live εμφανίσεις στις πόλεις Μπρισμπέιν, Σίδνεϊ και Μελβούρνη. Το καλοκαιρινό remix του κομματιού “Τι Δεν Καταλαβαίνεις” παρουσιάζεται πρώτη φορά στη σκηνή των Super Music Awards Κύπρου, στα οποία του απονέμεται το βραβείο “Καλύτερο Video Clip της Χρονιάς” για το “Τώρα λείπω”. Λίγες μέρες αργότερα, εμφανίζεται στα Mad Video Music Awards 2018, με τον Πέτρο Ιακωβίδη, με τον οποίο παρουσιάζουν ένα medley των κομματιών τους “Τι Δεν Καταλαβαίνεις”, “Τώρα Λείπω”, “Αποτυπώματα” και “Γέλα Μου”. Στις αρχές Σεπτεμβρίου κυκλοφορεί το single “Τετράγωνα”, σε μουσική Χρήστου Σαντικάι και μουσική Βαγγέλη Κωνσταντινίδη. Το κομμάτι κατακτά μέσα σε λίγες ώρες τη θέση #1 στις τάσεις του Youtube και του iTunes chart. Ο Οκτώβριος του 2018, βρίσκει τον STAN Αντιπαριώτη στη Θεσσαλονίκη. Οι εμφανίσεις στο “Club Vogue” με τη Νατάσα Θεοδωρίδου και τον Πέτρο Ιακωβίδη ολοκληρώνονται τον Φεβρουάριο του 2019.
2019
Το κομμάτι “Κάτι τέτοιες νύχτες”, σε μουσική Πάνου Καπίρη και στίχους STAN Αντιπαριώτη, κυκλοφορεί από την Panik Records και την Icon Music, τον Μάρτιο και παρουσιάζεται πρώτη φορά στην πρεμιέρα του Fantasia. Το επιτυχημένο σχήμα της Θεσσαλονίκης συνεχίζει τις εμφανίσεις του στην Αθήνα, οι οποίες ολοκληρώνονται στα τέλη Απριλίου. Λίγους μήνες αργότερα, κυκλοφορεί το summer remix του “Κάτι Τέτοιες Νύχτες”. Ο STAN Αντιπαριώτης υποδέχεται το καλοκαίρι του 2019 με το “Δε Με Ξέρεις”, σε μουσική Χρήστου Σαντικάι και στίχους Βαγγέλη Κωνσταντινίδη. Το κομμάτι γνωρίζει μεγάλη επιτυχία και κατακτά τη θέση #3 στις τάσεις του Youtube, ενώ τη θέση #5 στο Official IFPI Airplay Chart by MediaInspector. Παράλληλα, ξεκινά το summer tour σε όλη την Ελλάδα και την Κύπρο, με τη Νατάσα Θεοδωρίδου. Τα Super Music Awards Κύπρου 2019 του χαρίζουν το βραβείο του Καλύτερου Video Clip για το τραγούδι “Τετράγωνα”. Στην ίδια σκηνή παρουσιάζει το “Δε Με Ξέρεις” και με special guest τον Bo τραγουδούν το ντουέτο τους “Δε Με Νοιάζει Τίποτα”, το οποίο κυκλοφορεί από την Panik Platinum και ξεχώρισε από τον δίσκο του Bo, με τίτλο “Κιβωτός”. Τον Αύγουστο, κυκλοφορεί το single "Ξημερώνει", σε σύνθεση – μουσική και στίχους – STAN Αντιπαριώτη, APON & IAMSTRONG. Στα τέλη του ίδιου μήνα, ξεκινάει τις εμφανίσεις του στο Fantasia με τον Κωνσταντίνο Αργυρό και την Ήβη Αδάμου. Λίγο πριν την εκπνοή του 2019, παρουσιάζει το νέα του κομμάτι με τίτλο «Φταίει» σε μουσική και στίχο του ιδίου μαζί με τον Στέλιο Λεγάκη.
2020
Στις αρχές του 2020, ταξιδεύει για ακόμα μια φορά, στην γειτονική Βουλγαρία για τα γυρίσματα του νέου του βίντεο κλιπ για το τραγούδι "Φταίει", ενώ παραχωρεί συνέντευξη στη διασημότερη και ίσως μακροβιότερη τηλεοπτική εκπομπή, το «Slavi’s Show» που μετρά πάνω από 20 χρόνια στη βουλγάρικη βραδινή τηλεοπτική ζώνη. Στα τέλη του Φεβρουάριου, ολοκληρώνει τις επιτυχημένες εμφανίσεις του στο Fantasia με τον Κωνσταντίνο Αργυρό και την Ήβη Αδάμου. Το Μάιο, ο δημοφιλής κι αγαπητός Διονύσης Σχοινάς και ο ταλαντούχος τραγουδιστής και δημιουργός STAN Αντιπαριώτης, ενώνουν τις φωνές τους σε ένα μοναδικό ντουέτο το "Όλα Θα Πάνε Καλά" με ένα μήνυμα ελπίδας για την ενίσχυση του Κυπριακού Ερυθρού Σταυρού και των έκτακτων δράσεών του για υποστήριξη της κοινωνίας λόγω των επιπτώσεων της πανδημίας, σε μουσική του STAN Αντιπαριώτη και στίχους του Ζήνωνα Ζιντίλη. Λίγους μήνες αργότερα, το "Όλα Θα Πάνε Καλά" κυκλοφορεί και σε remix με την υπογραφή του Θέμη Γεωργαντά. Τον Ιούνιο του ίδιου χρόνου, κυκλοφορεί το "Δεν Φταις Εσύ", με δημιουργούς τον STAN Αντιπαριώτη και τον Στέλιο Λεγάκη, που ξεχώρισε αμέσως μέσα από την πρώτη ραδιοφωνική του μετάδοση από επιλεγμένους σταθμούς σε Ελλάδα και Κύπρο. Ο STAN Αντιπαριώτης, υποδέχεται το φθινόπωρο με ολοκαίνουργιο single με τίτλο "Να Ξαναρθείς", που φέρει για ακόμη μια φορά την υπογραφή του ίδιου, καθώς και των Icon Music και Σίμου Κύναλη.
2021
Ο Stan Αντιπαριώτης, ο δημιουργός και ερμηνευτής συμπληρώνοντας 10 χρόνια της μουσικής του καριέρας, υποδέχεται το 2021 με ένα νέο τραγούδι και album με τίτλο Παιδί Του Χειμώνα. Το 4ο κατά σειρά album του καλλιτέχνη με τίτλο Παιδί Του Χειμώνα, περιλαμβάνει 11 hit singles που ξεχώρισαν από το κοινό και κυκλοφορεί από την Panik Records και την Icon Music. Να ξαναρθείς, Δεν Φταις Εσύ, Όλα Θα Πάνε Καλά - ντούετο με τον μοναδικό Διονύση Σχοινά, Φταίει, Ξημερώνει, Δε Με Ξέρεις, Κάτι Τέτοιες Νύχτες, Τετράγωνα, Τι Δεν Καταλαβαίνεις, Κάνε Με Για Σένα Να Κλάψω και το ολοκαίνουργιο ομότιτλο single Παιδί Του Χειμώνα. Λίγους μήνες μετά, τον Απρίλιο του 2021, ο Stan Αντιπαριώτης, κυκλοφορεί το "Κι Αν" σε μουσική και στίχο του Κώστα Κόχυλα.
Δισκογραφία
Η ενασχόλησή του επίσημα πια με το τραγούδι ξεκινά το 2009 ως δημιουργός και το 2011 ως τραγουδιστής. Ο STAN Αντιπαριώτης έχει στο ενεργητικό του δύο πλατινένιους δίσκους “11:11” (2016) και “Να μ’ ερωτευτείς” (2013) κι έναν χρυσό, τον ομώνυμο δίσκο του “STAN” (2012). Το 2014 κυκλοφορεί ένα “Best of +2” άλμπουμ με τις μεγαλύτερες επιτυχίες του. Το 2021 κυκλοφορεί ψηφιακά τον 4ο κατά σειρά δίσκο του με τίτλο "Παιδί Του Χειμώνα", που περιλαμβάνει 11 μεγάλες επιτυχίες που έχουν αγαπηθεί από το κοινό και ξεχωρίσει στις ραδιοφωνικές συχνότητες.
Από τα τραγούδια που γράφει και τραγουδά ο ίδιος, ξεχωρίζουν και γίνονται hit singles τα: “Και Ζηλεύω Που Σ’Έχει”, “Όταν Αγαπάς”, “Με Στεναχωρεί”, “Παράξενο Παιδί”, “Δε Σου Ανήκω”, “Τώρα Λείπω”, “Τετράγωνα”, “Δε Με Ξέρεις”, "Δεν Φταις Εσύ".
Συνεργασίες
Ο STAN Αντιπαριώτης έχει υπογράψει τους στίχους και τη μουσική πολλών επιτυχιών που έχουν επιλέξει να τραγουδήσουν γνωστοί καλλιτέχνες. Μεταξύ αυτών οι: Μέλισσες ("Μισή Καρδιά"), Πέγκυ Ζήνα (“Μόνη Καρδιά”, “Μη Μ’Ακουμπάς”, “Δεν Δικαιολογείται”), Πάνος Κιάμος (“Πάνω Στο Τζάμι”), Αμαρυλλίς (“Γύρισα Σελίδα”, “Καμιά Δε Θα ‘Ναι Σαν Εμένα”, “Αυτό Να Μείνει Μεταξύ Μας”), Στέλιος Λεγάκης (“Σου Ξεδιπλώνω Την Ψυχή Μου”, “Αμέτρητες φορές”), Δημήτρης Καραδήμος (“Παίρνω Την Ευθύνη”), REC (“Μπες”), Πέτρος Ιακωβίδης (“Ο Έρωτάς Μου Γίνε”, “Κοριτσάκι Μου”, “Κάτσε Καλά”, “Ακροβάτης”, “Βάλε”, “Αγκαλιά”), Τάνια Καρρά (“Γι’ Αυτό Σταμάτησέ Με”, “Ανοιχτή Πληγή”), Bo & Χριστίνα Σάλτη (“Τι Άλλο Θέλεις”), Bo (“Θα ‘Θελα”, “Τίποτα να μην αλλάξει”), Ζαφείρης Μελάς (“Όνειρο Αν Είσαι”), Vegas (“Γιατί”, “Φιλί”), Νίκος Γκάνος (“Last Summer”), Dimension-X & Claydee (“Call Me”), Σάκης Ρουβάς (“To Άλλο Σου Μισό”, “Τώρα”), Κατερίνα Στικούδη (“6 Εκατομμύρια“, “Το Ξέραμε Και Οι Δυο”), Μαλού (“Μαζί μου Μείνε”), Χρήστος Μενιδιάτης (“Δικαιολογίες”) κ.ά.
Η απήχηση των τραγουδιών του ξεπερνά τα όρια της Ελλάδας αφού πολλοί δημοφιλείς καλλιτέχνες από τη Σερβία, τη Βουλγαρία και την Τουρκία έχουν πραγματοποιήσει διασκευές τα δικά του κομμάτια.
Ακόμη, συνεργάστηκε με καταξιωμένους Αμερικάνους παραγωγούς όπως οι Gorilla TEK και Myquan Jackson.
Εμφανίσεις
Έχει συνεργαστεί με καταξιωμένους καλλιτέχνες στη σκηνή των Mad Video Music Awards, όπως με τον Γιώργο Μαζωνάκη, την Καίτη Γαρμπή, την Ελένη Φουρέιρα, τον Παντελή Παντελίδη, τον Γιώργο Παπαδόπουλο, τον Πέτρο Ιακωβίδη και άλλους.
Παράλληλα, έχει συνεργαστεί επί σκηνής με δημοφιλείς καλλιτέχνες στην Ελλάδα όπως ο Βασίλης Καρράς, ο Γιώργος Μαζωνάκης, η Νατάσα Θεοδωρίδου, ο Κωνσταντίνος Αργυρός, ο Πάνος Κιάμος, η Πάολα, ο Χρήστος Δάντης, η Τάμτα, η Ήβη Αδάμου, η Μαλού κ.ά.
Ακόμη, έχει πραγματοποιήσει περιοδείες σε Αυστραλία, Αμερική, Καναδά αλλά και σε πολλές ευρωπαϊκές χώρες όπως τη Βρετανία, τη Γερμανία, τη Σουηδία, την Κύπρο και τη Βουλγαρία.
Συμμετείχε ως απονεμητής στα Gabby Awards 2014 στο Λος Άντζελες και βρέθηκε live on stage, το 2016, στα 15α γενέθλια του μουσικού καναλιού της Βουλγαρίας “Planeta TV”. Η Βουλγαρία τον τιμά ξανά με τη μοναδική συμμετοχή Έλληνα καλλιτέχνη στο “Bansko Balkan Fest 2017”.
Παραπομπές
Κατηγορία:Έλληνες στιχουργοί Κατηγορία:Έλληνες άνδρες τραγουδιστές Κατηγορία:Έλληνες τραγουδιστές ποπ Κατηγορία:Έλληνες τραγουδοποιοί Κατηγορία:Έλληνες συνθέτες Κατηγορία:Λαϊκοί τραγουδιστές
Βαλκανικοί Αγώνες Στίβου 1975 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1975 πραγματοποιήθηκε στις 10 Αυγούστου.
Πρωταθλητής αναδείχθηκε ο Κάρολ Κόρμπου από τη Ρουμανία για τέταρτη φορά. Το αργυρό μετάλλιο κατέκτησε ο Θωμάς Θωμά από την Ελλάδα και το χάλκινο ο Μίλαν Σπασόγεβιτς από τη Γιουγκοσλαβία.
Τελικός
Ο τελικός πραγματοποιήθηκε στις 10 Αυγούστου.
Μετέχουσες χώρες
• 4
Πίνακας μεταλλίων (1929—1975)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1975. Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1975 1975
Νταστ
Το Νταστ (αρμενικά: Դաշտ) είναι αγροτική κοινότητα του μαρζ του Αρμαβίρ, στην Αρμενία. Το 2009 αριθμούσε 993 κατοίκους.
Παραπομπές
Νταστ
Πωλάν (Ερώ)
Το Πωλάν (γαλλικά και οξιτανικά: Paulhan) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Μελχιόρ Μπρούντερλαμ
Ο Μελχιόρ Μπρούντερλαμ (Melchior Broederlam, γενν. Υπρ, πιθανόν περί το 1350, απεβ. Υπρ, μετά το 1409) ήταν ένας από τους πρωιμότερους ζωγράφους της φλαμανδικής σχολής ζωγραφικής στον οποίο μπορούν να αποδοθούν με βεβαιότητα αρκετά έργα που έχουν επιβιώσει. Εργάστηκε κυρίως για λογαριασμό του Φιλίππου Β΄ του Ισχυρού, Δούκα της Βουργουνδίας και καταγράφεται κατά την περίοδο 1381 ως 1409. Αν και μόνον ένα μεγάλο ζευγάρι διπτύχων μπορεί να αποδοθεί με βεβαιότητα σε αυτόν, δεν αμφισβητείται η σημαντική συμβολή του στη δυτική τέχνη.
Πωλάν (Ερώ)
Οι κάτοικοί του είναι γνωστοί ως Πωλαναί (γαλλικά: Paulhanais).
Παραπομπές
Κατηγορία:Κοινότητες του Ερώ
Μελχιόρ Μπρούντερλαμ
Βίος
Στο ξεκίνημα της σταδιοδρομίας του παρέμεινε επί μακρό χρονικό διάστημα στην Ιταλία, όπου υιοθέτησε την αίσθηση του χώρου και τη χρήση μοντέλων, επηρεαζόμενος από την ιταλική ζωγραφική του 14ου αιώνα (trecento). Από το 1381 ήταν ο ζωγράφος της αυλής του Λουδοβίκου Β΄ της Φλάνδρας (Louis de Mâle), Δούκα της Βραβάντης και μετά τον θάνατό του, το 1384, εργάστηκε για λογαριασμό του διαδόχου και γαμπρού του, Φιλίππου του Ισχυρού, αν και η βάση του παρέμενε στην Υπρ, ενώ παράλληλα εκτελούσε πολλές εργασίες, κυρίως διακοσμητικές, στο ανάκτορο της Εσντέν (Hesdin) που σήμερα δεν υπάρχει, το οποίο ήταν γεμάτο από περίτεχνες μηχανικές συσκευές, ένα είδος "μουσείου της φύσης", που χρειάζονταν ζωγράφισμα. Όπως πολλοί ζωγράφοι που εργάζονταν σε αυλές ηγεμόνων, του Γιαν φαν Έικ συμπεριλαμβανομένου, ονομάστηκε valet de chambre του Δούκα το 1387 και προάχθηκε σε ζωγράφο της αυλής το 1391. Συνέχισε να εργάζεται και για τον διάδοχο του Φιλίππου Ιωάννη τον Άφοβο, αν και αναφέρεται στις καταγραφές λογαριασμών του δουκάτου για τελευταία φορά το 1409.
Τα πάνελ της Ντιζόν
Πιθανότατα οι μόνες σωζόμενες αμιγώς ζωγραφικές δημιουργίες του (σε αντίθεση με τη ζωγραφική σε εγχάρακτα έργα) είναι οι πτέρυγες ενός τριπτύχου του Ζακ ντε Μπερζ (Jacques de Baerze), που κατασκευάστηκε κατά παραγγελία του Φιλίππου για λογαριασμό της μονής Σαμόλ (Champmol) κοντά στη Ντιζόν, το οποίο ο Μπρούντερλαμ ολοκλήρωσε το 1399, χρωματίζοντας με χρυσό και άλλα χρώματα τις εγχάρακτες επιφάνειες στο εσωτερικό του. Το έργο βρίσκεται σήμερα στο Μουσείο Καλών Τεχνών της Ντιζόν (Musée des Beaux-Arts de Dijon) καθώς και ένα ακόμη τρίπτυχο από την ίδια ανάθεση, στο οποίο χρωμάτισε επίσης με χρυσό και άλλα χρώματα τις σκαλισμένες μορφές. Πιθανότατα είχε ζωγραφίσει και τις πτέρυγες αυτού του έργου, αλλ' αυτές έχουν χαθεί. Οι κανόνες της Συντεχνίας συνήθως επέβαλαν η εγχάραξη και ο επιχρωματισμός ενός έργου όφειλαν να εκτελούνται από μέλη διαφορετικών συντεχνιών.
Η χρήση ελαιοχρωμάτων από πλευράς Μπρούντερλαμ είχε ισχυρή επίδραση στους ζωγράφους της επόμενης γενεάς, περιλαμβανομένων των Ρομπέρ Καμπέν και Γιαν φαν Έικ. Και τα δύο πάνελ περιλαμβάνουν δύο σκηνές, με μεγάλα τοπία και με τρόπο που προέρχεται από την Ιταλία. Αν και η προοπτική τους πολύ απέχει από την πλήρη ανάπτυξη, το φως και οι σκιάσεις χρησιμοποιούνται έτσι ώστε να δίνουν μια αίσθηση βάθους και μάλιστα με εξελιγμένο τρόπο, ενώ η ρεαλιστική απεικόνιση του Αγίου Ιωσήφ επρόκειτο να αποτελέσει ένα από τα σημαντικά χαρακτηριστικά της Ολλανδικής ζωγραφικής. Μολονότι ο ουρανός είναι βαμμένος χρυσός στα πάνελ της Ντιζόν, ένα γεράκι που υπερίπταται σε ένα από αυτά δείχνει ότι πρόθεση είναι η απεικόνιση του πραγματικού χώρου. Τα κτίσματα στον "Ευαγγελισμό" συνδυάζουν ρωμανική και γοτθική τεχνοτροπία και πιθανότατα θέλουν να καταδείξουν την αντίθεση μεταξύ Παλαιάς και Καινής Διαθήκης, μια οπτική αλληγορία που επρόκειτο να γίνει χαρακτηριστικό στη ζωγραφική των φαν Έικ.
Άλλα πιθανά έργα
Μερικά άλλα έργα έχουν αποδοθεί στον Μπρούντερλαμ ή στο εργαστήριό του, αλλά χωρίς αυτό να γίνεται γενικά αποδεκτό. Ιδιαίτερα οι έξι σκηνές (δύο πάνελ που είναι ζωγραφισμένα και στις δύο πλευρές τους) από τρίπτυχα της μονής Σαμόλ, διαμοιρασμένα σήμερα στην Αμβέρσα και στη Βαλτιμόρη, συχνά αποδίδονται στον Μπρούντερλαμ, αν και οι εικονογραφικές και στυλιστικές λεπτομέρειες καταδεικνύουν τεχνοτροπία ζωγράφων της κοιλάδας του Μεύση (Mosan).
Πηγές
Κατηγορία:Φλαμανδοί ζωγράφοι Κατηγορία:Πρώιμη φλαμανδική ζωγραφική
Μάχη της Μπογιακά
thumb|Η Μάχη της Μπογιακά Η Κολομβία, τότε γνωστή ως Νέα Γρανάδα, απόκτησε την οριστική ανεξαρτησία της από την Ισπανία στη Μάχη της Μπογιακά. Ένας συνδυασμένος δημοκρατικός στρατός Κολομβιανών και Βενεζουελανών, που συμπληρώθηκε από τις Βρετανικές Λεγεώνες νίκησε μια Ισπανική βασιλική δύναμη. Η μάχη έγινε 150 χλμ από την Μπογκοτά στα βουνά των Άνδεων.
Μετά την εξασφάλιση μιας οριακής νίκης στη Μάχη των Ελών Βάργκας, η εμπροσθοφυλακή των δυνάμεων του Σιμόν Μπολίβαρ, που οδηγήθηκε από τον Σανταντέρ, πρόφθασε τελικά το βασιλικό στρατό στην προέλασή του στο δρόμο που οδηγεί στην Μπογκοτά, η κατάληψη του οποίου θα έκοβε αποτελεσματικά την πρόοδο του δημοκρατικού στρατού και θα έδινε τη στρατηγική πρωτοβουλία στους αντιπάλους του.
Η δημοκρατική εμπροσθοφυλακή εκβίασε την μάχη μέσω μιας αιφνιδιαστικής επίθεσης που διαίρεσε το στρατό του Μπαρέιρο σε μια γέφυρα στρατηγικής σημασίας, χωρίζοντας την βασιλική δύναμη στην μέση. Κάθε μισό νικήθηκε στη συνέχεια από τις δυνάμεις του Σανταντέρ και του Ανσοάτεγκι, οι οποίες χρησιμοποίησαν τις μοίρες ιππικού τους για να χτυπήσουν τις αντίστοιχες οπισθοφυλακές των εχθρών τους.
Τουλάχιστον 1.600 στρατιώτες και αρκετοί από τους Ισπανούς διοικητές, συμπεριλαμβανομένου του Μπαρέιρο του ιδίου, συνελήφθησαν στο τέλος της μάχης. Η απελευθέρωση της Νέας Γρανάδας επιβεβαιώθηκε από αυτήν την νίκη, που άφησε το δρόμο της Μπογκοτά και την ίδια την πόλη σχεδόν ανυπεράσπιστη, αφού οι επιζώντες κατευθύνθηκαν προς άλλες θέσεις.
Η εν λόγω γέφυρα Puente de Boyacá, δεν είναι πλέον σε χρήση αλλά έχει διατηρηθεί ως σύμβολο της ανεξαρτησίας της Νότιας Αμερικής.
Μπογιακα Μαχη Μπογιακα
Ζάππειον Μέγαρο
Το Ζάππειον Μέγαρο, ή απλά Ζάππειο, είναι ένα από τα σημαντικότερα κτήρια της Αθήνας. Βρίσκεται νότια του Εθνικού Κήπου και των παλαιών Ανακτόρων και δυτικά του Παναθηναϊκού Σταδίου. Η ανέγερσή του χρηματοδοτήθηκε από τον εθνικό ευεργέτη Ευάγγελο Ζάππα και ολοκληρώθηκε το 1888. Το νεοκλασικό μέγαρο είναι συνυφασμένο με την ιστορία της νεότερης Ελλάδας. Σήμερα λειτουργεί ως συνεδριακό και εκθεσιακό κέντρο.
Η ανέγερση του Ζαππείου
μικρογραφία|Λεπτομέρεια κίονα της πρόσοψης Το 1869 η Ελληνική κυβέρνηση οριοθέτησε 80,000 μ² δημόσιας γης για το κτήριο, στο χώρο μεταξύ των κήπων του Παλατιού και του αρχαίου Ναού του Ολυμπίου Διός. Η Βουλή των Ελλήνων πέρασε επίσης νόμο στις 30 Νοεμβρίου του 1869 ειδικά για τις κατασκευές των κτηρίων των Ολυμπιακών αγώνων του 1896, αφού το Ζάππειο ήταν το πρώτο κτήριο παγκοσμίως που κτίστηκε αποκλειστικά για τους Ολυμπιακούς αγώνες.
Το πρώτο σχέδιο του κτηρίου εκπονήθηκε από τον αρχιτέκτονα Φρανσουά Μπουλανζέ, το οποίο στη συνέχεια τροποποιήθηκε από τον Αναστάσιο Θεοφιλά και τελικά εγκαταλείφθηκε. Ο Κωνσταντίνος Ζάππας ανέθεσε τελικά τον σχεδιασμό του κτηρίου στον Δανό αρχιτέκτονα Θεόφιλο Χάνσεν. Μετά από πολλές καθυστερήσεις το κτήριο θεμελιώθηκε τη 20η Νοεμβρίου του 1874. Τα επίσημα εγκαίνια έγιναν με πανηγυρικό τρόπο την 20η Οκτωβρίου του 1888. Η αρχιτεκτονική του κτηρίου ακολουθεί τον νεοκλασικό ρυθμό, με πρόπυλο κορινθιακού ρυθμού. Το κτήριο σε συνδυασμό με την τριτοξωτή λίθινη γέφυρα του Ιλισσού, η οποία είχε κατασκευασθεί, επίσης, με χορηγία του Ευάγγελου Ζάππα, και τους γύρω κήπους, αποτέλεσαν την εικόνα της Αθήνας στις αρχές του 20ού αιώνα. Δυστυχώς ο Ευάγγελος Ζάππας, δεν έζησε αρκετά για να δει το κτήριο στην τελική του μορφή. Στη διαθήκη του άφησε τον ξάδερφό του Κωνσταντίνο Ζάππα υπεύθυνο για την εκτέλεση και συνέχιση του φιλανθρωπικού του έργου.
Στις 22 Μαρτίου του 1961, μετά τη ριζική ανακαίνισή του επί τη ευκαιρία των εκατό χρόνων από της υπογραφής της διαθήκης του Ευάγγελου Ζάππα, το ανακαινισμένο πλέον Ζάππειο εγκαινιάστηκε από τον τότε πρωθυπουργό Κωνσταντίνο Καραμανλή.
Χρήσεις του Ζαππείου
Το Ζάππειο έχει περίπου 25 δωμάτια (97 μ² με 984 μ²). Η αρχική χρήση του κτηρίου και του προαύλιου χώρου ήταν για τα «Νέα Ολύμπια», μια γεωργική, τεχνική και βιομηχανική έκθεση που ορίστηκε να πραγματοποιείται κάθε τετραετία στο Ζάππειο. Χρησιμοποιήθηκε επίσης από το Εθνικό Ίδρυμα Ραδιοφωνίας και από τις εγκαταστάσεις του εξέπεμπε από το 1938 ο κρατικός ραδιοσταθμός Αθηνών. Οι εκπομπές παράγονταν στους ραδιοθαλάμους του Ζαππείου, ενώ χρησιμοποιήθηκε η κεραία μεσαίων κυμάτων των Λιοσίων. Χρησιμοποιήθηκε στους Ολυμπιακούς Αγώνες του 1896 για τους αγώνες ξιφασκίας. Στη Μεσολυμπιάδα του 1906 χρησιμοποιήθηκε σαν Ολυμπιακό χωριό ενώ στους Ολυμπιακούς του 2004 αποτέλεσε κέντρο τύπου και εκδηλώσεων. Πολλά ιστορικά γεγονότα πραγματοποιήθηκαν στο Ζάππειο με αποκορύφωμα την ιστορική υπογραφή της συνθήκης προσχώρησης της Ελλάδας στην Ευρωπαϊκή Ένωση (τότε Ε.Ο.Κ.) τη 1η Ιανουαρίου του 1981 από τον Κωνσταντίνο Καραμανλή. Επίσης, μετά από τη μεταπολίτευση, το Ζάππειο αποτέλεσε το κέντρο τύπου σε όλες τις Γενικές Εκλογές της χώρας, όπου οι νικητές και οι ηττημένοι των εκλογών δίνουν την καθιερωμένη συνέντευξη μετά το τέλος των εκλογών. Ο χώρος του Ζαππείου χρησιμοποιήθηκε και χρησιμοποιείται για διάφορες εκθέσεις και τελετές. Ιδιαίτερα γνωστό και αγαπητό στους Αθηναίους όλων των γενεών είναι το αναψυκτήριο "Αίγλη του Ζαππείου", που έχει ιστορία πολλών δεκαετιών.
Εξωτερικοί σύνδεσμοι
Κατηγορία:Νεοκλασικά κτίρια της Αθήνας Κατηγορία:Αθλητικές εγκαταστάσεις Θερινών Ολυμπιακών Αγώνων 1896 Κατηγορία:Συνεδριακά κέντρα στην Ελλάδα Κατηγορία:Συνοικίες και περιοχές Αθήνας
1431
Η τρέχουσα σελίδα αφορά το έτος 1431 κατά το Γρηγοριανό ημερολόγιο
Θάνατοι
Κατηγορία:Έτη
Ιωάννης του Λίχτενσταϊν
Ο Ιωάννης, γερμ. Johann (6 Ιανουαρίου 1873 - 3 Σεπτεμβρίου 1959) από τον Οίκο του Λίχτενσταϊν ήταν εξάδελφος του Άλοϋς διαδόχου στο πριγκιπάτο του Λίχτενσταϊν.
Βιογραφία
Ο Ιωάννης-Φραγκίσκος-Αλφρέδος-Μαρία-Γασπάρ-Μελχιόρ-Βαλτάσαρ γεννήθηκε στη Βιέννη και ήταν ο τρίτος γιος του Αλφρέδου και της Ενριέττας, κόρης του Άλοϋς Β΄ πρίγκιπα του Λίχτενσταϊν.
Έκανε σταδιοδρομία στον Αυστρο-Ουγγρικό στρατό. Το 1912-15 ήταν Ναυτικός εκπρόσωπος στη Ρώμη, αλλά ανακαλέστηκε, όταν η Ιταλία εισήλθε στον Πόλεμο. Το 1917-18 έγινε πλοίαρχος φρεγάτας και διοίκησε τον Στόλο στον λιμένα του Κάτταρο (Κότορ Μαυροβουνίου). Κατά τις τελευταίες ημέρες του Α΄ Παγκοσμίου Πολέμου αντιπροσώπευσε το Αυστρο-Ουγγρικό Ναυτικό, υπογράφοντας την Ανακωχή της Βίλλας Τζούστι με τους Ιταλούς.
Έγινε ιππότης του Τάγματος του Χρυσόμαλλου Δέρατος το 1921. Έπειτα από τον πόλεμο, αποσύρθηκε από τη δημόσια ζωή. Απεβίωσε στο Χόλλενεγκ της Αυστρίας σε ηλικία 86 ετών.
Οικογένεια
Νυμφεύτηκε το 1906 τη Μαρία-Γκαμπριέλλα Ανντράσυ ντε Κίκσεντκιράυ & Κράσναχόρκα (1881-1961) και είχε τέκνα:
Πεγκαιρόλ-ντε-Μπυέζ
Το Πεγκαιρόλ-ντε-Μπυέζ (γαλλικά: Pégairolles-de-Buèges, οξιτανικά: Pegairòlas de Buòja) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Πεγκάς (γαλλικά: Pégachs).
Εξωτερικοί σύνδεσμοι
Κατηγορία:Κοινότητες του Ερώ
Ενωμένη Αρμενία
δεξιά|μικρογραφία|300x300εσ|Η σύγχρονη έννοια της Ενωμένης Αρμενίας, όπως ισχυρίζεται η Αρμενική Επαναστατική Ομοσπονδία. Πορτοκαλί: περιοχές με συντριπτική πλειοψηφία κατοικούμενη από Αρμενίους (Δημοκρατία της Αρμενίας: 98%, Ναγκόρνο-Καραμπάχ: 99%, Τζαβαχέτι: 95%) Κίτρινο: Ιστορικές αρμενικές περιοχές που προς το παρόν έχουν καθόλου ή ασήμαντο αρμενικό πληθυσμό (Δυτική Αρμενία και Ναχιτσεβάν) δεξιά|μικρογραφία|300x300εσ|Το [[Αραράτ|Όρος Αραράτ, το οποίο σήμερα βρίσκεται στην Τουρκία, φαίνεται από την Αρμενική πρωτεύουσα Ερεβάν. Συμβολίζει την Δυτική Αρμενία στην κοινή γνώμη της Αρμενίας.]] Η Ενωμένη Αρμενία (κλασικά Միացեալ Հայաստան, μεταρρυθμισμένη ορθογραφία: Միացյալ Հայաստան, μεταγραφή: Μιατσιάλ Χαγιαστάν), επίσης γνωστή ως Μεγάλη Αρμενία, είναι αρμενική εθνοεθνικιστική αλυτρωτική έννοια που αναφέρεται σε περιοχές εντός της παραδοσιακής αρμενικής πατρίδας—τα αρμενικά υψίπεδα—τα οποία επί του παρόντος ή ιστορικά κατοικούνται ως επί το πλείστον από Αρμένιους. Η ιδέα αυτού το οποίοι οι Αρμένιοι βλέπουν ως ενοποίηση της ιστορικής γης τους διαδόθηκε σε όλη τη διάρκεια του 20ου αιώνα και υποστηρίχθηκε από ιδιώτες, οργανισμούς και ιδρύματα, συμπεριλαμβανομένων και των εθνικιστικών κομμάτων όπως η Αρμενική Επαναστατική Ομοσπονδία (ΑΕΟ ή Ντασνακτσουτιούν) και Κληρονομιάς, τον ΜΑΣΑΑ και άλλοι.
Η ιδέα της ΑΕΟ για την «Ενωμένη Αρμενία» περιλαμβάνει τις αξιώσεις για τη Δυτική Αρμενία (ανατολική Τουρκία), τοΝαγκόρνο-Καραμπάχ (Αρτσάχ), τον μεσόγειο θύλακα Ναχιτσεβάν του Αζερμπαϊτζάν και τη περιοχή Τζαβαχέτι (Τζαβάχκ) της Γεωργίας. Το Ναγκόρνο-Καραμπάχ και το Τζαβάχκ κατοικούνται στη συντριπτική τους πλειοψηφία από Αρμένιους. Η Δυτική Αρμενία και το Ναχιτσεβάν είχαν σημαντικούς αρμενικούς πληθυσμούς στις αρχές του 20ού αιώνα, αλλά δεν έχουν πλέον. Ο αρμενικός πληθυσμός της ανατολικής Τουρκίας εξολοθρεύθηκε σχεδόν εξ ολοκλήρου κατά τη γενοκτονία του 1915, όταν η χιλιόχρονη αρμενική παρουσία στη περιοχή έληξε σε μεγάλο βαθμό και η πολιτιστική κληρονομιά των Αρμένιων καταστράφηκε κυρίως από την τουρκική κυβέρνηση. Το 1919 η κυβέρνηση της Πρώτης Δημοκρατίας της Αρμενίας στην οποία κυριαρχούσε η ΑΕΟ κήρυξε την επίσημη ενοποίηση των αρμενικών εδαφών. Η ΑΕΟ βασίζει τους ισχυρισμούς της προς την Τουρκία με βάση τη συνθήκη των Σεβρών του 1920, η οποία ουσιαστικά αναιρέθηκε από τα επόμενα ιστορικά γεγονότα. Οι εδαφικοί ισχυρισμοί της Τουρκίας συχνά θεωρούνται ως ο τελικός στόχος της αναγνώρισης της Γενοκτονίας των Αρμενίων και των υποθετικών αποζημιώσεων της γενοκτονίας.
Το πιο πρόσφατο αρμενικό αλυτρωτικό κίνημα, το κίνημα του Καραμπάχ που ξεκίνησε το 1988, προσπάθησε να ενοποιήσει το Ναγκόρνο-Καραμπάχ με την τότε Σοβιετική Αρμενία. Ως αποτέλεσμα, λόγω του επακόλουθου πόλεμου με το Αζερμπαϊτζάν, οι αρμενικές δυνάμεις έχουν καθιερώσει αποτελεσματικό έλεγχο πάνω από το μεγαλύτερο μέρος του Ναγκόρνο-Καραμπάχ και τις γύρω περιοχές, έχοντας ως αποτέλεσμα την επιτυχή ντε φάκτο ένωση της Αρμενίας και του Καραμπάχ. Μερικοί Αρμένιοι εθνικιστές θεωρούν το Ναγκόρνο-Καραμπάχ "το πρώτο στάδιο της Ενωμένης Αρμενίας."
H Ενωμένη Αρμενία θεωρείται από την πλειοψηφία των χωρών του Δυτικού κόσμου, ως κίνημα αντίστασης, ενώ πολλά κράτη, το κατατάσσουν ως τρομοκρατική και εγκληματική οργάνωση, ενώ ευθύνεται ακόμη και για αιματηρό και βίαιο διωγμό Αρμενόφωνων κατοίκων, από τις περιουσίες τους. Κανένα κράτος πότε δεν επιχείρησε να αναγνωρίσει την Δημοκρατία του Αρτσάχ, ως κυρίαρχο κράτος, επειδή στην περιοχή δεν υπάρχει νομική υπόσταση. Παρότι όμως του ότι η πλειοψηφία της περιοχής είναι οι Αρμένιοι, όλα τα κράτη διεθνώς, αναγνωρίζουν τόσο την Δημοκρατία του Αρτσάχ, όσο και το Ναγκόρνο Καραμπάχ, ως νόμιμα περιοχές του Αζερμπαϊτζάν, ενώ κάθε προσπάθεια απόσχισης του από αυτό, θεωρείται παράνομη και αντισυνταγματική, έναντι όλων των χωρών. Επίσης πολλά κράτη διεθνώς θεωρούν τους Αρμένιους εθνικιστές και την "Ενωμένη Αρμενία", δάκτυλο και υποστηρικτή της Μόσχας, ενώ φέρεται ακόμα να υπάρχει ακόμη και εμπλοκή της Ρωσικής κυβέρνησης, στην μακροχρόνια κατάσταση της περιοχής, ενώ αντίστοιχα πολλά κράτη κατηγορούν εδώ και πολλά χρόνια την Ρωσία, ως διάδοχο κράτος της άλλοτε ΕΣΣΔ, για την μακροχρόνια πολιτική σύρραξη της Αρμενίας με το Αζερμπαϊτζάν, επειδή η άλλοτε ΕΣΣΔ, δεν διαχώρισε σωστά τα σημερινά σύνορα των δύο χωρών (η μια χώρα με την άλλη, έχουν θυλάκες και εδάφη η μία στην άλλη), με αποτέλεσμα να υπάρχει σήμερα αναρχία και συγκρούσεις, στις δύο αυτές υπερκαυκάσιες χώρες, άλλα και πληθυσμοί της μίας χώρας στην άλλη, ενώ τόσο το Γιερεβάν όσο και το Μπακού, δεν έχουν κάνει καμία προσπάθεια να επιλυθούν οι πολιτικές συγκρούσεις και η κατάσταση στην περιοχή.
Περιοχές που διεκδικεί η Ενωμένη Αρμενία
🇦🇲 Αρμενία 🇦🇿 Αζερμπαϊτζάν Γεωργία 🇹🇷 Τουρκία
Ντογς
Παραπομπές
Κατηγορία:Αγροτικές κοινότητες του Αρμαβίρ
Ενωμένη Αρμενία
Παραπομπές
<references group="lower-greek"/>
Κατηγορία:Αρμενικός εθνικισμός Κατηγορία:Σχέσεις Αρμενίας-Τουρκίας Κατηγορία:Μέση Ανατολή Κατηγορία:Αλυτρωτισμός Κατηγορία:Σελίδες με πηγές CS1 στα Αρμενικά (hy) Κατηγορία:CS1 maint: Unfit url
Έντουαρντ Κόδριγκτον
Ο Σερ Έντουαρντ Κόντρινγκτον ή Κόδριγκτον (αγγλ.: Sir Edward Codrington, 27 Απριλίου 1770 - 28 Απριλίου 1851), ήταν ναύαρχος του Βρετανικού στόλου, ήρωας της ναυμαχίας του Τραφάλγκαρ και της ναυμαχίας του Ναυαρίνου.
Βιογραφία
Γεννήθηκε το 1770 στο Λονδίνο. Και σπούδασε στο Κολέγιο του Χάρροου, από το οποίο κατατάχτηκε στο ναυτικό, το 1783. Πήρε μέρος στις επιχειρήσεις των Άγγλων, στη Μεσόγειο, που συνεργάστηκαν με τους Ισπανούς, εναντίον των Γάλλων. Πήρε τον Βαθμό του υποναύαρχου, το 1814, εν συνεχεία το 1821, προάχθηκε σε αντιναύαρχος. Το 1826 διορίστηκε διοικητής του στόλου στη Μεσόγειο του Βρετανικού Ναυτικού. Μετά τη Συνθήκη, στις 6 Ιουλίου 1827, μεταξύ Αγγλίας, Ρωσίας και Γαλλίας, στην οποία ορίστηκε η κατάπαυση των ελληνοτουρκικών εχθροπραξιών, ο Κόντρινγκτον, ως αρχηγός του στόλου, διατάχτηκε να πλεύσει προς την Πύλο, στο στόλο συμμετείχαν και οι ναύαρχοι Δεριγνύ, της Γαλλίας, και ο Χέυδεν της Ρωσίας. Στην Πύλο, ήταν αγκυροβολημένος ο Ιμπραήμ, ο οποίος είχε συμφωνήσει να σταματήσει τις εχθροπραξίες, αλλά η καταπάτηση της ανακωχής και η δολοφονία του σημαιοφόρου που είχε σταλεί από τον Κόντρινγκτον για να διαμαρτυρηθεί, οδήγησε σε μεγάλη ναυμαχία, στην οποία ο στόλος του Ιμπραήμ, συνετρίβη. Η Αγγλική κυβέρνηση, δυσφόρησε, όμως με τη Ναυμαχία του Ναβαρίνου, καθώς δεν περίμενε τέτοια τροπή. Ο Κόντρινγκτον, ως αρχηγός, μέσω επιστολών, προσπαθούσε να εξηγήσει στην κυβέρνησή του, ότι δεν παραβίασε κάποιες εντολές. Ανακλήθηκε στις 4 Ιουνίου του 1828.
Παρόλα αυτά, ο Κόντρινγκτον, δύο μέρες πριν αναχωρήσει για την πατρίδα του, είχε πετύχει την υπογραφή με τον Μωχάμετ, στη Συνθήκη της Αλεξάνδρειας, η οποία προέβλεπε την αποχώρηση του Ιμπραήμ. Έτσι, ελέω αυτής της επιτυχίας, η αγγλική κυβέρνηση τον παρασημοφόρησε με το Μεγαλόσταυρο του Μπαθ, καθώς και το 1839, του έδωσε τον βαθμό του ναυάρχου.
Εξωτερικοί σύνδεσμοι
Κατηγορία:Βρετανοί στρατιωτικοί Κατηγορία:Άγγλοι ναύαρχοι Κατηγορία:Φιλέλληνες
Βασίλειο της Σίρμιας
thumb|right|200px|Το βασίλειο τα πρώτα χρόνια δημιουργίας του Το Βασίλειο της Σύρμιας (σερβικά: Сремска краљевина) ήταν μεσαιωνικό Σερβικό βασίλειο 1282 - 1325, το οποίο αρχικά ήταν υποτελές του Βασιλείου της Ουγγαρίας, αλλά στη συνέχεια έγινε ανεξάρτητο βασίλειο. Το είχαν διοικήσει οι βασιλείς Στέφανος Ντραγκούτιν (1282-1316) και ο γιος του Στέφανος Βλάντισλαβ Β΄(1316-1325). Τα εδάφη του βασιλείου ήταν επικεντρωμένα στην περιοχή της Άνω Σύρμιας (γνωστή σήμερα ως Σρεμ) και της Κάτω Σύρμιας (γνωστή σήμερα ως Μάτσβα ). Η πρώτη πρωτεύουσα της ήταν το Ντεμπρτς (μεταξύ Βελιγραδίου και Σάμπατς), ενώ η πρωτεύουσα αργότερα μεταφέρθηκε στο Βελιγράδι.
Το 1291 προσαρτήθηκαν στο βασίλειο οι περιοχές του Μπρανίσεβο και του Κούσεβο που ανήκαν πριν στο Βασίλειο της Ουγγαρίας και τα διεκδικούσε και η Βουλγαρία. Κοντά στο τέλος της ζωής του ο Δραγούτιν διαχωρίστηκε από τους Ούγγρους φίλους του και ενίσχυσε τις διασυνδέσεις του στη Σερβία. Αργότερα έγινε μοναχός και άλλαξε το όνομά του σε "Θεόκτιστος" (Teoktist). Πέθανε το 1316 και τάφηκε στο μοναστήρι "Đurđevi Stupovi" κοντά στο Νόβι Παζάρ.
Όταν πέθανε βασιλιάς έγινε ο γιος του Βλάντισλαβ σαν Στέφαν Β΄. Το 1319 όμως ο βασιλιάς της Σερβίας και θείος του εισέβαλε και προσάρτησε το βασίλειο στο δικό του και φυλάκισε τον Βλάντισλαβ. Όταν ο Μιλούτιν πέθανε το 1321 ο Βλάντισλαβ επανέκτησε το βασίλειο της Σύρμιας με τη βοήθεια των Ούγγρων.
Αργότερα δέχτηκε την εισβολή του διάδοχου του Μιλούτιν αναγκάστηκε να υποχωρήσει στο Βασίλειο της Ουγγαρίας το 1324. Τελικά το βασίλειο της Σύρμιας διαμελίστηκε ανάμεσα στην Ουγγαρία και τη Σερβία.
Παραπομπές
Κατηγορία:Μεσαιωνική Σερβία Κατηγορία:Πρώην κράτη των Βαλκανίων
2121 Σεβαστούπολη
Η Σεβαστούπολη (Sevastopol) είναι ένας αστεροειδής που περιφέρεται κυρίως στην εσωτερική περιοχή (μέχρι το εσώτατο όριο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1971 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από την πόλη Σεβαστούπολη της Κριμαίας.
Φυσικά χαρακτηριστικά
Τα κυρίως φυσικά χαρακτηριστικά της Σεβαστούπολης είναι άγνωστα. Η Σεβαστούπολη περιστρέφεται γύρω από τον εαυτό της μία φορά κάθε 2 ώρες 54 λεπτά και 23,0 δευτερόλεπτα.
300 (ταινία)
Ο βασιλιάς Λεωνίδας (Τζέραρντ Μπάτλερ) οδήγησε 300 Σπαρτιάτες σε μάχη απέναντι στον Πέρση «θεό-βασιλιά» Ξέρξη (Ροντρίγκο Σαντόρο) και του στρατού του (1.000.000 στρατιώτες). Κατά τη διάρκεια της μάχης, η Γοργώ      (Λένα Χίντεϊ), σύζυγος του Λεωνίδα, ζητά υποστήριξη στη Σπάρτη για τον άνδρα της. Την ιστορία διηγείται ο Σπαρτιάτης στρατιώτης Δήλιος (Ντέιβιντ Γουένχαμ).
Η ταινία 300 κυκλοφόρησε στα θέατρα IMAX (ΗΠΑ) στις 9 Μαρτίου 2007, και σε DVD, Blu-ray, και HD-DVD στις 31 Ιουλίου 2007. Η πρεμιέρα της ταινίας ήταν η 24η μεγαλύτερη στην ιστορία των box office, αλλά οι κριτικοί διχάστηκαν στις γνώμες για την εμφάνιση της ταινίας. Μερικοί την αναγνώρισαν ως πρωτότυπο επίτευγμα, ενώ κάποιοι άλλοι επέκριναν την εμφάνιση και την περιγραφή των Περσών στην ταινία. Το 2014 κυκλοφόρησε η ταινία 300: Η άνοδος της Αυτοκρατορίας, η οποία είναι και συνέχεια και προοίμιό της ταυτόχρονα.
Πλοκή
Ο Δήλιος, ένας Σπαρτιάτης στρατιώτης, εξιστορεί τη βιογραφία του Λεωνίδα, από την παιδική ηλικία μέχρι τον θρόνο της Σπάρτης. Χρόνια αργότερα, ένας Πέρσης αγγελιαφόρος φθάνει στη Σπάρτη για να ζητήσει την υποταγή της πόλης στον Ξέρξη. Ως απάντηση, ο Λεωνίδας και οι φρουροί του, πετούν τους αγγελιοφόρους σε ένα πηγάδι. Αυτό το γεγονός φέρνει την επίθεση των Περσών και ο Λεωνίδας επισκέπτεται τους Εφόρους - λεπρούς, από τους οποίους οι Σπαρτιάτες έπρεπε να παίρνουν την ευλογία πριν πάνε στον πόλεμο. Ο Λεωνίδας προτείνει να απωθήσει την αριθμητική υπεροχή των Περσών χάρη στο στενό των Θερμοπυλών και να συγκεντρώσει τους Πέρσες σε ένα στενό μεταξύ της ξηράς και της θάλασσας. Οι Έφοροι ρωτούν την Πυθία, η οποία λέει πως η Σπάρτη δεν πρέπει να πολεμήσει κατά τη διάρκεια της θρησκευτικής τους γιορτής. Καθώς ο Λεωνίδας φεύγει, εμφανίζονται δύο πράκτορες του Ξέρξη (ένας από αυτούς ήταν Σπαρτιάτης, ο Θήρων), οι οποίοι δωροδοκούν τους Εφόρους με χρήματα και χρυσό.
Πριν τη μάχη οι Πέρσες ζητούν από τους Σπαρτιάτες να καταθέσουν τα όπλα τους. Ο Λεωνίδας αρνείται και χάρη στο σχηματισμό φάλαγγας καταφέρνουν να νικήσουν τους Πέρσες. Ο Ξέρξης προσωπικά συζητά με τον Λεωνίδα, προσφέροντας του δύναμη και εξουσία. Ο Λεωνίδας αρνείται και ο Ξέρξης στέλνει τη φρουρά του, τους Αθάνατους, αλλά οι Σπαρτιάτες με λίγες απώλειες κατάφεραν να τους νικήσουν. Ο Ξέρξης τότε στέλνει παράξενα όντα, όπως γίγαντες και μάγους, να επιτεθούν στους Σπαρτιάτες, αλλά η προσπάθειά τους δεν έχει επιτυχία. Θυμωμένος από την άρνηση του Λεωνίδα, ο Εφιάλτης πηγαίνει στο στρατόπεδο των Περσών και τους μιλά για ένα μυστικό πέρασμα. Οι Αρκάδες αποφασίζουν να φύγουν και ο Λεωνίδας διατάζει τον Δήλιο να επιστρέψει στη Σπάρτη και να διηγηθεί στο Συμβούλιο για τη θυσία τους. Παρόλο που ο Δήλιος έχασε το αριστερό του μάτι, προτιμά να πολεμήσει με τους υπόλοιπους, αλλά ο Λεωνίδας του λέει πως μόνο αυτός έχει το δώρο της αφήγησης. Ο Δήλιος φεύγει μαζί με τους Αρκάδες.
Στη Σπάρτη, ο Θήρων βιάζει τη Γοργώ (σύζυγο του Λεωνίδα), αφού της υποσχέθηκε ότι θα πείσει το Συμβούλιο να στείλει βοήθεια στον Λεωνίδα. Στο Συμβούλιο ο Θήρων κατηγορεί τη Γοργώ για απιστία και αυτή από τον θυμό της τον σκοτώνει μπροστά στο Συμβούλιο. Καθώς τον σκοτώνει, του επαναλαμβάνει τη φράση, την οποία της έλεγε ο Θήρων καθώς τη βίαζε: «Αυτό δεν θα τελειώσει γρήγορα, δεν θα σου αρέσει». Από τα ρούχα του Θήρωνος πέφτουν νομίσματα τα οποία απεικονίζουν τον Ξέρξη, οπότε το Συμβούλιο αποφασίζει να ενωθεί κατά της Περσίας.
Στις Θερμοπύλες, οι Πέρσες χρησιμοποίησαν το πέρασμα, το οποίο τους έδειξε ο Εφιάλτης, για να περικυκλώσουν τους Σπαρτιάτες. Ο στρατηγός του Ξέρξη ζητά την κατάθεση των όπλων από τους Σπαρτιάτες, προσφέροντας στον Λεωνίδα τίτλους και εξουσία. Ο Λεωνίδας φαινομενικά υποκλίνεται στον Ξέρξη, αλλά ένας από τους άνδρες του σκοτώνει τον Πέρση στρατηγό. Θυμωμένος ο Ξέρξης διατάζει τους τοξότες του να επιτεθούν. Ο Λεωνίδας ρίχνει το ακόντιό του και κόβει το μάγουλο του Ξέρξη. Έντρομος ο Ξέρξης παρακολουθεί τον θάνατο όλων των Σπαρτιατών λόγω των βελών των τοξοτών του. Λίγο πριν τον θάνατό του ο Λεωνίδας υπόσχεται αθάνατη αγάπη στη Γοργώ.
Παραγωγή
thumb|right|250px|Πάνω: η σκηνή στην ταινία Κάτω: η σκηνή στα κόμικς
Ο σκηνοθέτης Τζιάννι Νουννάρι δεν ήταν ο μόνος άνθρωπος, ο οποίος σχεδίαζε να γυρίσει ταινία για τη μάχη των Θερμοπυλών — ο Μάικλ Μαν ήδη σχεδίασε να γυρίσει ταινία για τη μάχη βασισμένη στο βιβλίο Gates of Fire. Ο Νουννάρι βρήκε το κόμικ του Φρανκ Μίλλερ, 300, και εντυπωσιάστηκε από το βιβλίο και αποφάσισε να γυρίσει ταινία με βάση το κόμικ. Την παραγωγή της ταινίας 300 ανέλαβαν οι Νουννάρι και Μαρκ Κάντον, με σεναριογράφο τον Μίκαελ Β. Γκόρντον. Ο σκηνοθέτης Ζακ Σνάιντερ προσλήφθηκε τον Ιούνιο του 2004 να σκηνοθετήσει, καθώς προσπάθησε να γυρίσει ταινία με βάση το κόμικ του Μίλλερ, πριν κάνει το ντεμπούτο του με τη νέα έκδοση της ταινίας Dawn of the Dead. Ο Σνάιντερ διόρισε σεναριογράφο τον Κουρτ Τζόνσταντ, ο οποίος έγραψε ξανά το σενάριο του Γκόρντον, και ο Φράνκ Μίλλερ παρέμεινε ως εκτελεστικός σύμβουλος.
Η ταινία γυρίστηκε με βάση το ομώνυμο κόμικ, όπως είχε γίνει και στην ταινία Sin City. Ο Σνάιντερ φωτοτύπησε σκηνές από το κόμικ. «Ήταν μια ευχάριστη διαδικασία για μένα... να έχεις το πλαίσιο ως στόχο» δήλωσε. Όπως και στο κόμικ, έτσι και στην ταινία ο Δήλιος είναι ο αφηγητής. Χρησιμοποιώντας το χάρισμα του Δήλιου ως αφηγητή, ο Σνάιντερ μπορεί να προσθέσει φανταστικά στοιχεία στην ιστορία, εξηγώντας ότι ο «Δήλιος είναι άνθρωπος, ο οποίος ξέρει πως να μην καταστρέφει μια ιστορία λέγοντας αλήθεια». Ο Σνάιντερ πρόσθεσε μια σκηνή, στην οποία η Γοργώ προσπαθεί να πείσει τους Σπαρτιάτες να στηρίξουν τον Λεωνίδα.
thumb|left|250px|Πάνω: Η σκηνή κατά τη διάρκεια των γυρισμάτων Κάτω: Η σκηνή μετά την επεξεργασία
Δύο μήνες χρειάστηκαν για να δημιουργηθούν εκατοντάδες ασπίδες, δόρατα και σπαθιά, μερικά από τα οποία ανακυκλώθηκαν από τις ταινίες Τροία και Αλέξανδρος. Οι χαρακτήρες δημιουργήθηκαν από τον Ζορντού Σχελλ, καθώς και ένας λύκος και 13 άλογα. Οι ηθοποιοί και οι κασκαντέρ εκπαιδεύονταν, με τον Σνάιντερ να συμμετέχει και αυτός στην εκπαίδευση. Για την παραγωγή χαρακτήρων και σκηνικών αντικειμένων, ο Σνάιντερ συνεργάστηκε με τον Σάουν Σμιθ και τον Μαρκ Ραππάπορτ.